《答刘槩石豫》
宋代·刘跂

春来深觉境翛然，幽鸟檐头接翅眠。落寞久知身是梦，安閒更喜日如年。

江山南国楼台外，桃李东风锦绣边。野兴暂成沂水浴，故人盍驾越溪船。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。